**Budapest Főváros II. Kerületi Önkormányzat**

**Polgármester**

**A polgármesternek -**

**a veszélyhelyzet kihirdetéséről szóló 40/2020. (III. 11.) Korm. rendelet, a katasztrófavédelemről és a hozzá kapcsolódó egyes törvények módosításáról szóló**

**2011. évi CXXVIII. törvény 46. (4) bekezdése, valamint Budapest Főváros II. Kerületi Önkormányzat Polgármesterének 1/2020.(III.27.) normatív utasítása alapján -**

**a Budapest Főváros II. Kerületi Önkormányzat Településüzemeltetési, Környezetvédelmi és Közbiztonsági Bizottságának**

**feladat- és hatáskörében eljárva**

**2020. június 15. napján meghozott döntései**

**(nyílt anyag)**

**Ügyiratszám: XII/424-4/2020**

**Budapest, II. kerület Rómer Flóris utca 2. ingatlan UPC kiváltása építkezés miatt**

**Budapest Főváros II. Ker. Önkormányzat**

**Településüzemeltetési, Környezetvédelmi és Közbiztonsági** **Bizottságának 149/2020.(VI.15.) határozata**

amely határozat a veszélyhelyzet kihirdetéséről szóló 40/2020. (III. 11.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. kerületi Önkormányzat Polgármesterének 1/2020.(III.27.) normatív utasítása alapján a képviselő-testületről a bizottságra átruházott feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy miután a *tervező teljesítette az* *előírt hiánypótlást*, a Budapest, II. kerület **UPC kiváltása a** **Rómer Flóris utcában** kiviteli terv(Loxton Kft., munkaszám: 200209, készült: 2020. 02) szerinti földkábeles vezeték kiváltásához, 15,0 fm nyomvonal hosszban (közterületen) a **Rómer Flóris utca 2. előtt**, a II. Kerületi Önkormányzat tulajdonában lévő közterületek (13376 hrsz.) vonatkozásában, a tulajdonosi hozzájárulást az alábbi feltételekkel adja meg:

* a közterület *nem közlekedési célú* (építési) igénybevétele nem haladhatja meg a **10 napot,**
* amennyiben a terv olyan építési tevékenységet tartalmaz, vagy érint, mely tevékenység *a településkép védelméről* szóló 45/2017.(XII.20.) önkormányzati rendelet hatálya alá tartozik, akkor az Építtető kérelmére lefolytatott településképi bejelentési, illetve véleményezési eljárás megfelelő eredménye is (elfogadó végzés, illetve határozat) feltétele a létesítésnek.

**A közterület *nem közlekedési célú* útigénybevételére vonatkozó általános feltételek:**

* a kivitelezés előtt a közterületről állapotfelvételt kell készíteni,
* **a *nem közlekedési célú* igénybevétel érdekében a helyi rendeletben meghatározott díjat kell megfizetni, az igénybevett (munkaterülettel elfoglalt/elkorlátozott) terület alapján,**
* **az elkészült létesítmény üzemeltetője számára előírt tulajdonosi feltétel, hogy az egyes nyomvonal jellegű építményszerkezetek kötelező alkalmassági idejéről szóló 12/1988. (XII.27.) ÉVM-IPM-KM-MÉM-KVM együttes rendeletben foglaltak alapján kötelező alkalmasságot biztosít a közterület tulajdonosának, és útkezelőjének nem csak a vezetékek és az egyéb műtárgyak tekintetében, hanem a bontással érintett útterület teljes szerkezetére 10 év, az útburkolat kopórétegére 5 év időtartamra. Ezen idő alatt az üzemeltető a tulajdonos, vagy az útkezelő felszólítására köteles gondoskodni a jelen tervdokumentáció alapján végzett építési munkákból eredő (pld. nem megfelelő tömörítés miatti) hiányosságok, hibák (pld. burkolatsüllyedések) kijavíttatásáról.**
* a közüzemi, forgalomtechnikai és egyéb létesítményekben okozott rongálásokért, károkért, balesetekért, üzemzavarokért - amit az érintett közüzemnek azonnal jelenteni kell -, valamint az üzemzavar késedelmes bejelentéséért, az élet- és vagyonbiztonságért az engedélyest teljes anyagi és büntetőjogi felelősség terheli.
* a *nem közlekedési célú* igénybevétel ideje alatt a munkavégzéssel érintett, elfoglalt, igénybevett területek munkaterületek. A munkaterületen bekövetkezett balesetek tekintetében a felelősség a *nem közlekedési célú* igénybevevőtterheli az 1988. évi I. törvény 40. § értelmében.
* **a *nem közlekedési célú* igénybevétel ideje alatt a munkavédelmi, balesetvédelmi előírások betartása, és minden felelősség a kivitelezés *Engedélyesét* terheli*,* a hivatkozott törvényi rendelkezés, a jelen munkakezdési hozzájárulásban foglaltak, és *a közutakon végzett munkák elkorlátozási és forgalombiztonsági követelményekről* szóló 3/2011. (I.31.) KöViM rendelet előírásai alapján. A munkaterületen harmadik félnek okozott, a munkaterülettel, illetve a kivitelezési munkákkal összefüggésbe hozható károk tekintetében az *Engedélyesnek* kell a teljes anyagi és erkölcsi felelősséget vállalni, az esetleges kárrendezést közvetlenül intézni a károsulttal.**

**A helyreállítási munkákra vonatkozó általános feltételek:**

**Az úttest burkolatát érintően:**

Az útpálya burkolatát szerkezeti rétegenként (kopóréteg, kötőréteg, CKT betonalap) 20-20 cm átlapolással (összesen: munkaárok szélessége plusz 2x60 cm), de a kopóréteget minimum a bontással érintett forgalmi sáv teljes szélességében (merőleges keresztezés esetén: munkaárok széle plusz 2-2 méter túlnyúlás) kell helyreállítani – a közútkezelői hozzájárulásban meghatározott szerkezetekkel és vastagságban**.**

**Amennyiben a bontás során az útburkolatból 50 cm vagy kevesebb szélességű sáv marad az eredeti burkolat széléig:**

A maradék felső kopóréteget vissza kell bontani (marni), és egybefüggő felületként a kopóréteget elkészíteni.

**Aszfaltburkolatú járdát érintően:**

A járda burkolatát szerkezeti rétegenként (kopóréteg, CKT betonalap) 20-20 cm átlapolással (összesen: munkaárok szélessége plusz 2x40 cm), de a kopóréteget minimum a járda teljes szélességében (merőleges keresztezés esetén: munkaárok széle plusz 1-1 méter túlnyúlás) kell helyreállítani – a közútkezelői hozzájárulásban meghatározott szerkezetekkel és vastagságban.

**Egyéb közterületeket érintően:**

A zöldterületet, a betonlapos járdát az eredeti állapotában kell helyreállítani, járdától elkülönült önálló, eltérő burkolatú kapubehajtókat az eredeti anyaggal és minőségben.

A tervre be kell szerezni az érintett közútkezelők ***közútkezelői hozzájárulását is*,** a kivitelezéshez pedig a ***munkakezdési hozzájárulását,*** az azokban foglalt további feltételeket be kell tartani.

Jelen tulajdonosi hozzájárulás nem mentesíti a beruházót (építtetőt) az építéshez szükséges egyéb szakhatósági és hatósági engedélyek beszerzése alól, amelyek megléte nélkül a kivitelezési munkák nem kezdhetőek meg.

A Bizottság hatáskörében eljárva a Polgármester a Jegyző útjánfelkéri Vincek Tibor urat, a Műszaki Osztály vezetőjét, hogy az ügyben a szükséges intézkedéseket tegye meg.

Felelős: Polgármester

Határidő: 2020. június 20.

Budapest, 2020. június 16.

Őrsi Gergely

Polgármester